Noch van arnde vande grate
Het sijn come in rechte voir meye ende scepen van loeven inde banck
aldair arnt vanden grate die nae de heerlicheit ons genedichs
hen van bourg en van brab ende nae sijnre stat recht van
loeven gegoet en geerft es voir meye en scepen van loeven voirs
in alle de goede omberuerlike goede andries wilen shertogen van
buedingen in deen zijde ende arnt mynten van buedingen in
dande dair de voirs arnt vande grate versocht datme hem houde
woude nae inhebben van sijnre guedingen voir geruert in alle de
goede des voirs wile andries op welc versuec de voirs arnt
mynte een aenspraken dede tot den goeden h nae bescreve
Inden yersten tot eenre hofstat gelegen ter hagen inde pchie
van buedinge tusscen de goede wouters paparts en jan van hollant
It tot ene halve boend lands gelege tusscen de goede waelweyns
vande abeele en henrix van coelhem It tot eenre zillen lands
gelege aent t kriekelen eeussel tussce de goede wouters van cueringe
en jans smeets It tot i zillen lands gelege opte steengrecht
tusscen de goede scloesters van rothem en jans smeets voirscr Item
tot ene halve boend lands gelege inden hazel tusscen de goede sheylichs
gheests van leeuwe en gheerts rabode It tot eenre halv zillen sands
gelege tusscen de goede willems van kermpt en waelwijns vander
haghen Item tot ii zillen lands gelegen tusscen de goede jans v vand
hagen en jans de becke Item tot ii zillen lands gelege tussce
de goede der kijnde gords wilen mcielijs ende jans vrymans It tot
eender zille lands en een viendeel gelege opte gruenewech tussce
de goede jans rabode en jans moens Item tot eenre zillen beemts
gehete de craenmeere gelege tusscen de goede henrix costmans ende
gheerts raboode It tot eenre zille beemts gehete dbroexken
gelege tussce de goede scloesters van heyleshe ende henrix van halle
It tot ene dobbelen mottoen erf tsijs aen en op een geleege
gielijs bate gelege te buedinge It tot ene wynhove gelege ter
hagen tusscen de goede gielijs baten ende jans deenemans
Inden yersten dede seggen de voirs arnt mynte dat de voirs ii
zillen lands gelege tusscen de goede jans vander hage en jairs de
becke stocgoede waen katlijnen myntens myddelste wijf des
voirs wilen andries shtogen en van hoe zijde come waen ende